text: Ildebrand i stald: 50 små lam i fare for at brænde inde
  14 november 2017 kl. 13.33
  Lige nu brænder det i en stald ved Vejen. 50 lam er i fare for at brænde inde.
  Det brænder i en stald på en gård på Vanggårdsvej i Vejen, hvor der i følge vagtchefen hos Syd- og Sønderjyllands Politi går 50 lam.
  - Det er en minilæsser, der er gået ild i, der står i stalden, hvor lammene opholder sig. Lige nu ved vi ikke, hvor alvorligt det er, siger Erik Lindholdt, vagtchef ved Syd- og Sønderjyllands Politi til TV SYD.
  
  